חוק עבודת נשים פורס כנפיו תחת מספר נושאים והמטרה שלו היא להגן על נשים בעבודה, בעיקר בשל הנושאים אליהם נשים חשופות בשל היותן אימהות ויולדות או בטיפולי פוריות , והכל ככל שזה נוגע לזכויותיהן של נשים בעבודה .
טיפולי פוריות הינם מסע ארוך ומייגע עבור זוגות ויחידים רבים בישראל.
במהלך התקופה הזו, המטופלת עוברת קשיים רבים, הן ברמה הרגשית והן ברמה הפיזית, ביניהם ההתמודדות מול אנשים וגורמים שונים בתהליך.
בשל המעמד המיוחד שבסיטואציה הנוגעת לטיפולי הפוריות, מבקש המחוקק להסדיר את הנושא הזה ככל שזה נוגע למקום העבודה של אלו שעוברים את המסע המפרך הזה.
בעיקרון החוק מסדיר את נושא היעדרותם של העובדת בשל טיפולי פוריות, באופן כזה שהוא מאפשר הן את ההיעדרות עצמה (כך שהמעסיק לא יוכל להתנגד ולסכל בכך את עצם ביצוע הטיפולים) והן מגדיר למעסיק כמות ימים שהעובדת זכאית להיעדר בשל הטיפולים.
את ימי הזכאות גורעים מימי המחלה שנצברו לעובדת והתשלום עבור ימים אלו יתבצע כפי שמתבצע תשלום על ימי מחלה.
(כלומר היעדרות העובדת תהיה על חשבון ימי המחלה, במידה והעובדת צברה ימי מחלה).
עובדת שעובדת 5 ימים בשבוע רשאית להיעדר למשך 4 סבבי טיפולים בשנה עד 16 ימים לסבב ובסה"כ עד 64 ימים.
עובדת שעובדת 6 ימים בשבוע רשאית להיעדר למשך 4 סבבי טיפולים בשנה עד 20 ימים לסבב ובסה"כ עד 80 ימים.
עובד רשאי להיעדר בגין טיפולים 12 ימים בשנה.
אופן מימוש הזכות יהיה על ידי הודעה מוקדמת בעניין למעסיק.
נוסף על ימי המחלה ישנו איסור לפטר עובדת ועובד לתקופת הטיפולים עצמה ואף לתקופה של 150 יום אחרי ההיעדרות בשל טיפולי הפוריות, אלא אם נתקבל לשם כך אישור מיוחד ממשרד התמ"ת.
חשוב לציין שוב כי על מנת שהעובדים יהיו זכאים למימוש הזכויות ולמניעת הפיטורים כאמור, עליהם ליידע את המעסיק על התהליך אותו הם עוברים בטרם עת.